Ambaasadar Mikaa’el Zaamiit Taabonaa fuula feessbuukii isaa irratti ergaa Angeellaafi Hitilariin wal fakkeessuu maxxansse jedhame.
Filaandiitti Ambaasaadarri Maaltaa erga Chaansilara Jarman Angeellaa Merkeeliin abbaa hirree Adolfi Hitilar waliin wal fakkeesseenii booda aangoo gadhiisuu, midiyaalee biyya keessaa gabaasan. Mikaa’el Zaamiit Bareeffama ergaa isaatinis, ‘‘Waggoota torbaatamii shan dura Hitilariin dhaabneerra. Amma ammoo eenyuutu Angeelaa Merkeeliin dhaabaa laataa? Isheenis abjuu Hitilar fiixaan baafte jirti! Awuurrooppaa ta’ochuudhaan,’’ kan jedhu ture. Maxxansi sunis ergasiin booda haqameera. Ministirri Dhimma Alaa Maaltaa Evariist Baartoloo, Jarman dhiifama dhiifama gaafanne nu fudhatti jechuusaa gaazeexaan Maaltaa ‘Times’ jedhamu gabaaseera. . Mr Baartoloon gaazexeechatti akka himaniitti, battaluma dhubbiichi isaan bira gaheen ambaasaadarichi yaada maxxansee akka haquuf isatu itti hime. Mr Zaamiit Taaboonaa bara 2014 keessa Filaandiitti Ambaasaadar Maaltaa ta’uun kan muudamees, dhimmicha irratti yaada omayyu hinkenniine. Innis mudama siyaasaatiin malee oggummaa dippilomaatummaan kan mudame miti jedhame.